Anfin Øen

Anfin Øen (1861–1928) var en norsk lensmann, gårdbruker og politiker (B). Han var stortingsrepresentant i perioden 1922-1930.

Biografi
Øen var sønn av gårdbruker Anfin Anfinsen Øen og Helene Jørgensdatter Rønseth. Han gikk årene 1887–1889 på landbruksskolen for Nordre Bergenhus. Deretter var han kontorist i et år på amtskontoret i Nordre Bergenhus, fullmektig på samme sted i perioden 1890-1897. Fra 1897 og fram til han døde, var han lensmann i Vik i Sogn. 

Han hadde mange verv og var fra 1899 styreleder i Vik Sparebank, også det ei stilling han hadde til 1928. Øen var ellers styreformann i Gaula Kraftselskap, i fylkeslandbruksselskapet og 1911-18 i Sogns kommunikasjonskomite. I 1919 ble han utnevnt til formann i den statlige Jordkommisjonen av 1919.

Fra 1900 til 1925 var Øen med i heradsstyret for Vik. Han var varamann til Stortinget fra enmannskretsen Ytre Sogn i periodene 1906-1909 og 1913-1915. Etter omleggingen til fylkesvalgkretser, ble han valgt inn på Stortinget fra Sogn og Fjordane ved valgene i 1921, 1924 og 1927 

Han var medlem i Konstitusjonskomiteen i perioden 1922-1924. Siden var han med i Utenriks- og konstitusjonskomiteen fra 1925. I januar 1928 ble han valgt til formann i komiteen, men døde få uker etter.

 Referanser 

 Eksterne lenker 


Kategori:Stortingsrepresentanter fra Sp
Kategori:Stortingsrepresentanter for Sogn og Fjordane
Kategori:Stortingsrepresentanter 1922–1924
Kategori:Stortingsrepresentanter 1925–1927
Kategori:Stortingsrepresentanter 1928–1930
Kategori:Norske bønder